stanford-oval/wikipedia huggingface dataset:
วีอาร์เดอะเวิลด์
ความเป็นมาและการเขียนเพลง

ก่อนหน้าการเขียนเพลง วีอาร์เดอะเวิลด์ นักร้องชาวอเมริกันและนักจัดกิจกรรมทางสังคม แฮร์รี เบลาฟอนต์ ได้พยายามที่จะหาเพลงซึ่งบันทึกเสียงโดยศิลปินที่มีชื่อเสียงมากที่สุดในวงการเพลงในช่วงเวลานั้น เขาวางแผนที่จะนำเงินรายได้ไปยังองค์กรใหม่ที่เรียกว่า United Support of Artists for Africa (USA for Africa) องค์กรที่ไม่แสวงหาผลกำไรเพื่อบรรเทาความหิวโหยของผู้คนในแอฟริกา โดยเฉพาะเอธิโอเปีย สถานที่ซึ่งคนราว 1 ล้านคนเสียชีวิตจากความอดอยากระหว่างปี 1983 - 1985  แนวคิดนี้เกิดหลังจากการบันทึกเสียงเพลง "Do They Know It's Christmas?" เพื่อระดมทุนในลักษณะเดียวกับโดยศิลปินนักร้องจากสหราชอาณาจักรซึ่งเบลาฟอนต์เคยได้ฟังในการวางแผนกิจกรรม เงินจะถูกวางไว้สำหรับการขจัดความหิวโหยในสหรัฐอเมริกา  เบลาฟอนต์ได้ติดต่อไปยังผู้จัดการมหรสพและเพื่อนมิตรกองทุน เค็น เครเกน ซึ่งเชิญชวนไลโอเนล ริชชีและเคนนี โรเจอร์ส เข้ามามีส่วนร่วมในโปรเจคดนตรีของเบลาฟอนต์  เครเกนและนักดนตรีสองคน ตกลงที่จะช่วยในภารกิจของเบลาฟอนต์  และในลำดับต่อมาก็ได้รับความร่วมมือจากสตีวี วันเดอร์ในการเพิ่มรายชื่อยังไปโครงการของพวกเขา ควินซี โจนส์ถูกดึงเข้าไปร่วมช่วยสร้างสรรค์เพลง. ริชชีได้ติดต่อโทรศัพท์ไปยังไมเคิล แจ็กสัน ผู้ซึ่งประสบความสำเร็จกับการปล่อยผลงานอัลบั้ม Thriller และเสร็จสิ้นทัวร์กับพี่น้องของเขา
แจ็กสันเปิดเผยกับริชชีว่าเขาไม่ได้แค่ต้องการที่จะร้องเพลงเท่านั้น แต่จะร่วมมือในการเขียนเพลงด้วยเช่นกัน  เริ่มต้นด้วย "วีอาร์เดอะเวิลด์" ถูกเขียนโดยแจ็กสัน , ริชชี , วันเดอร์  ในขณะที่วันเดอร์มีเวลาจำกัดในโครงการ  แจ็กสันและริชชีก็ดำเนินการเขียนเพลง "วีอาร์เดอะเวิลด์" ต่อไป พวกเขาเริ่มการสร้างเพลงที่  Hayvenhurst บ้านของครอบครัวแจ็กสัน ในเอ็นซิโนเป็นเวลาหนึ่งสัปดาห์  ทั้งสองใช้เวลาทุกๆคืนทำงานเกี่ยวกับเนื้อเพลงและทำนองในห้องนอนของนักร้อง  พวกเขารู้ว่าพวกเขาต้องการเพลงที่ง่ายต่อการร้องและจดจำ ทั้งคู่ต้องการสร้างเพลงสรรเสริญ  พี่สาวคนโตของแจ็กสัน ลา โทยา ดูพวกเขาสองคนทำงานเกี่ยวกับเพลง และกล่าวต่อมาว่าริชชี่เขียนแค่สองสามบรรทัดของเพลงเท่านั้น เธอกล่าวว่าน้องชายของเธอเขียนร้อยล่ะ 99 ของเนื้อเพลง "'แต่เขาไม่รู้สึกว่ามันจำเป็นที่ต้องเอ่ยถึง" ลา โทยายังให้ความเห็นเพิ่มต่อการสร้างสรรค์เพลง ในการให้สัมภาษณ์กับนิตยสารพีเพิลของเหล่าคนที่มีชื่อเสียง "ฉันเข้าไปในห้องขณะที่พวกเขากำลังเขียนและมันเงียบสงบมาก ซึ่งน่าแปลกเนื่องจากปกติแล้วไมเคิลจะร่าเริงอย่างมากในเวลาที่เขาทำงาน  มันเร้าอารมณ์มากๆสำหรับพวกเขา"
ริชชี่ได้บันทึกเมโลดี้สองท่อนสำหรับ "วีอาร์เดอะเวิลด์" ในขณะที่แจ็กสันได้เพิ่มดนตรีและถ้อยคำร้องลงไปยังเพลงในวันเดียวกัน แจ็กสันกล่าวว่า "ผมรักที่จะทำงานอย่างรวดเร็ว ผมรอไม่ได้ ผมเข้าไปและออกมาภายในวันเดียวกัน เพลงที่เสร็จสมบูรณ์ด้วยเสียงกลอง , เปียโน , สตริงและถ้อยคำที่จะขับร้อง" ต่อมาแจ็กสันก็ได้นำเสนอเดโมเพลงของเขาแก่  ริชชีและโจนส์ ทั้งสองคนตกใจเนื่องจากพวกเขาไม่ได้คาดคิดว่านักร้องดังจะเห็นโครงสร้างของเพลงอย่างรวดเร็ว  ริชชีและแจ็กสันเสร็จสิ้นการเขียนเนื้อเพลงและทำนองของ "วีอาร์เดอะเวิลด์ ในคืนวันที่ 21 มกราคม ค.ศ 1985  ภายในสองชั่วโมงครึ่ง หนึ่งคืนก่อนที่การร่วมบันทึกเสียงครั้งแรก
ความเป็นมาและการเขียนเพลง > ร้องเดี่ยว (เรียงตามลำดับการร้องในเพลง)

| --- | --- |
 ไลโอเนล ริชชี  สตีวี วันเดอร์  พอล ไซมอน  เคนนี โรเจอร์ส  เจมส์ อิงแกรม  ทีนา เทอร์เนอร์  บิลลี โจเอล  ไมเคิล แจ็กสัน  ไดอานา รอสส์  ดิออน วอร์วิค  วิลลี เนลสัน:  อัล จาร์โร  บรูซ สปริงส์ทีน  เคนนี ล็อกกินส์  สตีฟ เพอร์รี  ดาริล ฮอลล์ (ฮอลแอนด์โอตส์)  ฮิวอี ลิวอิส  ซินดี ลอเพอร์  คิม คาร์นส  บ็อบ ไดแลน  เรย์ ชาร์ลส
ความเป็นมาและการเขียนเพลง > ร้องประสาน

| --- | --- |
 แดน แอครอยด์  แฮร์รี เบลาฟอนเต  ลินด์ซี บัคกิงแฮม (ฟลีทวูด แมค)  เดอะนิวส์  ชีลา อี.  บ็อบ เกลดอฟ  แจ็กกี แจ็กสัน (เดอะแจ็กสันไฟฟ์)  ลา โทยา แจ็กสัน  มาร์ลอน แจ็กสัน (เดอะแจ็กสันไฟฟ์):  แรนดี แจ็กสัน (เดอะแจ็กสันไฟฟ์)  ติโต แจ็กสัน (เดอะแจ็กสันไฟฟ์)  เวย์ลอน เจนนิงส์  เบ็ตต์ มิดเลอร์  จอห์น โอตส์ (ฮอลแอนด์โอตส์)  เจฟฟรีย์ ออสบอร์น  เดอะพอยเตอร์ซิสเตอร์ส  สโมกี โรบินสัน
ดูเพิ่ม

วีอาร์เดอะเวิลด์ 25 ฟอร์ เฮติ เพลงนี้ในฉบับปี พ.ศ. 2553
แหล่งข้อมูลอื่น

We Are The World จากยูทูบ
| ด ค กเพลงของไมเคิล แจ็กสัน |
| --- | --- |
 ซิงเกิล  เพลง 
ยุค 1970:  "กอตทูบีแดร์"  "Ain't No Sunshine"  "I Wanna Be Where You Are"  "Rockin' Robin"  "Love Is Here and Now You're Gone"  "ยูฟก็อตอะเฟรนด์"  "เบ็น"  "Everybody's Somebody's Fool"  "มายเกิร์ล"  "Shoo-Be-Doo-Be-Doo-Da-Day"  "We've Got a Good Thing Going"  "With a Child's Heart"  "มอร์นิงโกลว์"  "ออลเดอะธิงส์ยูอาร์"  "แฮปปี"  "ทูยัง"  "Doggin' Around"  "มิวสิกแอนด์มี"  "วีอาร์ออลโมสต์แดร์"  "จัสอะลิตเทิลบิตออฟยู"  "ยูแคนต์วิน"  "โดนต์สต็อปทิลยูเก็ตอินัฟ"  "ร็อกวิธยู"  "เวิร์คคิน'เดย์แอนด์ไนท์"  "อิตส์เดอะฟอลลิงอินเลิฟ" 
ยุค 1980:  "ออฟเดอะวอลล์"  "เกิร์ลเฟรนด์"  "ชีส์เอาท์ออฟมายไลฟ์"  "วันเดย์อินยัวร์ไลฟ์"  "เดอะเกิร์ลอิสมาย"  "บิลลี จีน"  "บีตอิต"  "วอนนาบีสตาร์ตินซัมติน"  "ฮิวแมนเนเจอร์"  "พี.วาย.ที. (พริตตี ยัง ธิง)"  "ทริลเลอร์"  "ยูฟเรียลลีก็อตอะโฮลด์ออนมี"  "เฮียร์ไอแอม (ตัมแอนด์เทกมี)"  "เลิฟลีเทียร์ดรอปส์"  "That's What Love Is Made Of"  "Farewell My Summer Love"  "Girl You're So Together"  "ไอจัสต์แคนต์สต็อปเลิฟวิงยู"  "แบด"  "เดอะเวย์ยูเมกมีฟีล"  "สปีดเดมอน"  "ไลเบียเรียนเกิร์ล"  "จัสกูดเฟรนส์"  "อนาเธอร์พาร์ตออฟมี"  "แมนอินเดอะมิรเรอร์"  "เดอร์ตีไดอานา"  "สมูทคริมินัล"  "ลีฟมีอโลน"  "ทเวนตีไฟฟ์ไมลส์" 
ยุค 1990:  "แบล็กออร์ไวต์"  "แจม"  "อินเดอะโคลเซ็ต"  "รีเมมเบอร์เดอะไทม์"  "ฮีลเดอะเวิลด์"  "ฮูอิสอิต"  "กิฟอินทูมี"  "วิลล์ยูบีแดร์"  "กอนทูซูน"  "เดนเจอรัส"  "คัมทูเกตเตอร์"  "สกรีม"  "ไชลด์ฮุด"  "เดย์ดอนต์แคร์อเบาต์อัส"  "สเตรนเกอร์อินมอสโก"  "ดิสไทม์อราวน์"  "เอิร์ธซอง"  "ดี.เอส."  "ยูอาร์น็อตอะโลน"  "แท็บลอยด์จังกี"  "ฮิสทรี"  "สไมล์"  "ไมนด์อิสเดอะเมจิก"  "บลัดออนเดอะแดนซ์ฟลอร์"  "โกตส์"  "อิสอิตสเครี"  "ออนเดอะไลน์" 
ยุค 2000:  "สปีชเลสส์"  "ยูร็อกมายเวิลด์"  "เฮฟเวนแคนเวต"  "บัตเตอร์ฟลายส์"  "คราย"  "วันมอร์แชนซ์"  "ชีตเตอร์"  "เดอะเวย์ยูเลิฟมี"  "ฟอลอะเกน"  "ดิสอิสอิต" 
ยุค 2010:  "โฮลด์มายแฮนด์"  "ฮอลลีวูดทูไนท์"  "(ไอแคนต์เมคอิต) อนาเธอร์เดย์"  "บีไฮน์เดอะแมสก์"  "ดอนต์บีเมสซินราวน์"  "ไพรซ์ออฟเฟม"  "เลิฟเนเวอร์เฟลท์โซกูด"  "ชิคาโก"  "เลิฟวิงยู"  "อะเพลซวิทโนเนม"  "สเลฟทูเดอะริทึม"  "บลูแกงสตา" 
อื่น ๆ:  "วีอาร์เดอะเวิลด์"  "วอตมอร์แคนไอกีฟ/โตโดพาราตี"  "We Are the World 25 for Haiti"  "She's Trouble"  "บลัดออนเดอะแดนซ์ฟลอร์ x เดนเจอรัส"  "ไดมอนด์อาร์อินวินซิเบิล" 
เด่น:  "Ease on Down the Road"  "อะแบรนด์นิวเดย์"  "Night Time Lover"  "Papa Was a Rollin' Stone"  "State of Independence"  "มัสเคิลส์"  "เซย์ เซย์ เซย์"  "ซัมบอดีส์วอตชิงมี"  "Don't Stand Another Chance"  "Centipede"  "Tell Me I'm Not Dreamin' (Too Good to Be True)"  "Eaten Alive"  "เก็ตอิต"  "2300 Jackson Street"  "Do the Bartman"  "วอตซัพวิตยู"  ";kp"  "ไอนีตยู"  "Girls, Girls, Girls (Part 2)"  "All Eyez on Me"  "ออลอินยัวร์เนม"  "There Must Be More to Life Than This"  "โลว"  "ดอนท์แมทเทอร์ทูมี" 
  หมวดหมู่
เวย์ลัน สมิตเธอส์

| เวย์ลัน สมิตเธอส์ Waylon Smithers |
| --- | --- |
ตัวละครใน เดอะซิมป์สันส์
ปรากฏครั้งแรก: "Simpsons Roasting on an Open Fire" (มีแต่เสียง) (1989)
สร้างโดย: Jay Kogen Wallace Wolodarsky (นักเขียน) แม็ท เกรนิง (ผู้ออกแบบ)
ให้เสียงโดย: Harry Shearer
ข้อมูลตัวละครในเรื่อง
เพศ: ชาย
อาชีพ: ผู้บริหารระดับสูงของโรงไฟฟ้านิวเคลียร์สปริงฟีลด์ ผู้ช่วยส่วนตัวของมิสเตอร์เบินส์
ครอบครัว: เวลัน สมิตเธอส์ ซีเนียร์ (พ่อ, เสียชีวิต) แม่ (ไม่ทราบชื่อ) อดีตภรรยา (ไม่ทราบชื่อ)
เวย์ลัน โจเซฟ สมิตเธอส์ จูเนียร์ (อังกฤษ: Waylon Joseph Smithers Jr., เกิด 25 ธันวาคม 1951) หรือมักเรียกสั้น ๆ เพียง มิสเตอร์สมิตเธอส์ หรือ สมิตเธอส์ (สะกดแบบอื่น: สมิตเธอร์) เป็นตัวละครสมมติในซิทคอมแอนิเมชั่นเรื่องเดอะซิมป์สันส์ พากย์เสียงโดย Harry Shearer สมิตเธอส์ปรากฏตัวครั้งแรกในตอน "Homer's Odyssey" แต่เขาปรากฏตัวเพียงแค่เสียงครั้งแรกจริง ๆ ในตอนปฐมทัศน์ของเดอะซิมป์สันส์ ตอน "Simpsons Roasting on an Open Fire" เขาเป็นเจ้าหน้าที่บริหารระดับสูงของโรงไฟฟ้านิวเคลียร์สปริงฟีลด์ และเป็นผู้ช่วยส่วนตัวของมิสเตอร์เบินส์ เจ้าของโรงไฟฟ้า
ความซื่อสัตย์และทุ่มเทให้กับมิสเตอร์เบินส์ของเขานั้นได้แรงบันดาลใจมาจากการที่เจ้าหน้าที่และผู้บริหารหลาย ๆ คนของฟอกซ์ ปฏิบัติต่อ Barry Diller ชื่อขึ้นต้น (เวย์ลัน; Waylon) นั้นดัดมาจากชื่อของนักเล่นหุ่นกระบอก เวย์แลนด์ ฟลาเวอส์ (Wayland Flowers) ไอเดียที่ให้สมิตเธอส์มีรูปแบบความชอบทางเพศที่กำกวมนั้นมาจาก Sam Simon แซมบอกว่าสมิตเธอส์ควรเป็นเกย์และมีความรักที่ไม่มีวันหายไปต่อมิสเตอร์เบินส์ ในการปราฏตัวครั้งแรกของสมิตเธอส์ เป็นครั้งแรกและครั้งเดียวที่เขามีลักษณะผิวสี และมีผมสีน้ำเงิน แม็ท เกรนิง ผู้สร้างเดอะซิมป์สันส์ กล่าวไว้ในบทสัมภาษณ์ของทีเอ็มซีว่ามันเป็นข้อผิดพลาดในขั้นตอนการลงสีที่ทำให้สมิตเธอส์มีสำผิวคล้ำและผมน้ำเงิน แต่ทีมผู้ผลิตไม่มีทุนเพียงพอที่จะแก้ไขการลงสีน้ันก่อนที่ตอนนั้นจะออกฉายทางโทรทัศน์
สมิตเธอส์เป็นผู้ช่วยที่ซื่อสัตย์ ทำตามคำสั่ง และแอบชอบมิสเตอร์เบินส์ลับ ๆ ความสัมพันธ์ของทั้งคู่มักเป็นมุกตลกโผล่มาในบางตอนของเดอะซิมป์สันส์ ในหลาย ๆ ทาง สมิตเธอส์ถือว่าเป็นรูปเหมารวมของเกย์ที่ไม่เปิดตัว (closeted gay) มีการอุปมาอย่างเปิดเผย (overt allusion) และคำสองแง่สองง่าม (double entendre) มากมายที่เกี่ยวกับลักษณะรักร่วมเพศ (homosexual) ของเขา ในขณะที่ผู้ผลิตรายการบางคนก็ตีความสมิตเธอส์ไปเลยว่าเป็น “รักร่วมมิสเตอร์เบินส์” (“Burns-sexual”) ในซีซั่น 27 (ปี 2016) ตอน "The Burns Cage" ท้ายที่สุดเขาได้ตัดสินใจเปิดตัวว่าตนเองเป็นเกย์
เวฟ

เวฟ (อังกฤษ: wave) อาจหมายถึง
ไมโครเวฟ
เตาอบไมโครเวฟ
ฮอนด้า เวฟ
กูเกิล เวฟ
ดูเพิ่ม

คลื่น
เวนิสวาณิช

ปอร์เชีย ภาพวาดของ เฮนรี่ วู้ด
เวนิสวานิช (อังกฤษ: The Merchant of Venice) เป็นบทละครของวิลเลียม เชกสเปียร์ ซึ่งเชื่อว่าแต่งขึ้นในราวปี ค.ศ. 1596-1598 จัดอยู่ในประเภทละครชวนหัว แต่ต่อมาก็ได้รับการยอมรับให้เป็นวรรณกรรมโรแมนติกในบรรดาผลงานของเช็คสเปียร์ทั้งหมด เนื่องจากมีฉากรักที่โดดเด่นมาก และความโด่งดังของตัวละคร ไชล็อก
The Merchant of Venice ได้แปลเป็นภาษาไทยครั้งแรกโดยพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์แปลเป็นกลอนบทละครในปี พ.ศ. 2459 นอกจากนี้ยังมี เวนิสวานิช ฉบับการ์ตูน เรียบเรียงโดย ชลลดา ชะบางบอน
บทที่มีชื่อเสียงในเรื่องนี้ก็คือ
The quality of mercy is not strain'd,
It droppeth as the gentle rain from heaven
พระราชนิพนธ์แปลความว่า
อันว่าความกรุณาปรานี     จะมีใครบังคับก็หาไม่

หลั่งมาเองเหมือนฝนอันชื่นใจ     จากฟากฟ้าสุราลัยสู่แดนดิน
และอีกบทหนึ่งที่มีชื่อเสียงมาก คือ
Tell me where is fancy bred,

Or in the heart, or in the head?

How begot, how nourished?

Reply, reply.

It is engender'd in the eyes,

With gazing fed; and fancy dies

In the cradle where it lies.

Let us all ring fancy's knell
I'll begin it,--Ding, dong, bell
พระราชนิพนธ์แปลความว่า
ความเอยความรัก            เริ่มสมัครชั้นต้น ณ หนไหน
เริ่มเพาะเหมาะกลางหว่างหัวใจ     หรือเริ่มในสมองตรองจงดี 

แรกจะเกิดเป็นไฉนใครรู้บ้าง        อย่าอำพรางตอบสำนวนให้ควรที่
ใครถนอมกล่อมเกลี้ยงเลี้ยงรตี     ผู้ใดมีคำตอบขอบใจเอย
ตอบเอยตอบถ้อย             เกิดเมื่อเห็นน้องน้อยอย่าสงสัย
ตาประสบตารักสมัครไซร้             เหมือนหนึ่งให้อาหารสำราญครัน

แต่ถ้าแม้สายใจไม่สมัคร              เหมือนฆ่ารักเสียแต่เกิดย่อมอาสัญ,

ได้แต่ชวนเพื่อนยามาพร้อมกัน      ร้องรำพันสงสารรักหนักหนาเอย
ตัวละครหลัก

อันโตนิโย (Antonio) พ่อค้าวาณิชชาวเวนิสเพื่อนรักของบัสสานิโย ค้ำประกันเงินสามพันเหรียญให้บัสสานิโย เพื่อบัสสานิโยจะได้เดินทางไปเบลมอนต์
บัสสานิโย (Bassanio) เพื่อนรักของของอันโตนิโย ผู้หมายปองนางปอร์เชีย
ไชล็อก (Shylock) พ่อค้าชาวยิว คู่ปรับของอันโตนิโย ให้บัสสานิโยยืมเงินสามพันเหรียญ โดยมีอันโตนิโยเป็นนายประกัน
ปอร์เชีย (Portia) สาวงามผู้มีทรัพย์ ต่อมาได้แต่งงานกับบัสสานิโย และช่วยอันโตนิโยจากการฟ้องร้องของไชล็อก
เจสสิกา (Jessica) ลูกสาวของไชล็อก หนีตามลอเร็นโซชู้รักซึ่งเป็นหนึ่งในกลุ่มมิตรสหายของอันโตนิโยและบัสสานิโย ทำให้ไชล็อกผู้พ่อแค้นเคืองเป็นอันมาก
วิศวกรรมโทรคมนาคม

ดาวเทียมวงโคจรต่ำที่ไคยัน
วิศวกรรมโทรคมนาคม (อังกฤษ: Telecommunications engineering) เป็นวิชาการด้านวิศวกรรมที่เกิดจากการรวบรวมองค์ความรู้ทางวิศวกรรมไฟฟ้า และ วิทยาศาสตร์คอมพิวเตอร์เพื่อเสริมสร้างระบบการสื่อสารโทรคมนาคมที่เป็นองค์ความรู้เฉพาะทาง
ความหมายและขอบเขต

ขอบเขตของงานเริ่มจากการออกแบบวงจรขั้นพื้นฐานจนถึงการพัฒนามวลเชิงกลยุทธ์ วิศวกรโทรคมนาคมเป็นผู้รับผิดชอบการออกแบบและการกำกับดูแลการติดตั้งอุปกรณ์สื่อสารโทรคมนาคมและสิ่งอำนวยความสะดวกเช่นระบบสวิตช์อิเล็กทรอนิกส์ที่ซับซ้อน, สายโทรศัพท์ทองแดงและใยแก้วนำแสง วิศวกรรมโทรคมนาคมยังคาบเกี่ยวกับวิศวกรรมการออกอากาศ
โทรคมนาคมเป็นสาขาที่มีความหลากหลายของวิศวกรรมซึ่งจะเชื่อมต่อกับอุปกรณ์อิเล็กทรอนิกส์, งานโยธา, งานโครงสร้าง, การวางฐานราก, งานเสาตั้งสายอากาศและวิศวกรรมไฟฟ้า หรือแม้แต่ทางการแพทย์ ก็มีการใช้วิศวกรรมโทรคมนาคมชั้นสูงมาประยุกต์ใช้ เช่น ความถี่วิทยุ และใยแก้วนำแสง มาประยุกต์ใช้ในการตรวจและรักษาผู้ป่วย เป็นต้น ในที่สุดวิศวกรโทรคมนาคมมีหน้าที่รับผิดชอบในการจัดหาโซลูชั่นให้ลูกค้าที่ต้องการบริการโทรศัพท์และข้อมูลความเร็วสูง ซึ่งเป็นการช่วยคนที่กำลังทำงานอย่างใกล้ชิดในด้านพัฒนาสังคม, การศึกษา, การบริการและการบริหารจัดการโครงการ
วิศวกรรมโทรคมนาคม ทำให้เกิดมีทรัพยากรคลื่นวิทยุ (Radio Wave) กลายเป็นทรัพยากรของมนุษย์โลกที่มีค่าประเมินไม่ได้เกิดขึ้นจากงานวิศวกรรมโทรคมนาคม และเปลี่ยนแปลงสังคมมนุษย์อย่างกว้างขวาง กลายเป็นคลื่นลูกที่สามของการเปลี่ยนแปลงสังคมมนุษย์โลก (Third Wave Concept) และการขับเคลื่อนของระบบเศรษฐกิจของประเทศใด ๆ ล้วนขึ้นอยู่กับ เครือข่ายโทรคมนาคม (Network)
วิศวกรโทรคมนาคมใช้ความหลากหลายของอุปกรณ์และสื่อกลางการขนส่งข้อมูลที่มีอยู่มากมายจากผู้ผลิตในการออกแบบโครงสร้างพื้นฐานเครือข่ายโทรคมนาคม สื่อกลางที่พบบ่อยส่วนใหญ่มักจะเรียกว่าพล้านท์ (plant) หรือข่ายสายตอนนอก/ข่ายสายตอนใน ในอุตสาหกรรมโทรคมนาคม พล้านท์ที่ใช้โดยบริษัทโทรคมนาคมในวันนี้ ได้แก่สายทองแดง, สายแกนร่วม, ใยแก้วนำแสง และคลื่นวิทยุ
วิศวกรโทรคมนาคมถูกคาดหวัง, เหมือนกับวิศวกรส่วนใหญ่, ว่าต้องหาทางออกที่ดีที่สุดที่เป็นไปได้สำหรับค่าใช้จ่ายต่ำที่สุดให้กับบริษัท ความคาดหวังนี้มักจะนำไปสู่​​คำตอบที่มีความคิดสร้างสรรค์ในการแก้ไขปัญหาที่มักจะได้รับการออกแบบที่แตกต่างกันโดยไม่กระทบกับงบประมาณที่ถูกกำหนดโดยสังคมสมัยใหม่ ในตอนต้นของอุตสาหกรรมโทรคมนาคม, จำนวนมหาศาลของสายเคเบิลทองแดงถูกนำมาใช้แต่ต่อมาได้ถูกแทนที่ด้วยเทคโนโลยีที่ทันสมัย​​เช่นสายเคเบิลใยแก้วนำแสงและเทคนิคมัลติดิจิทัล
ปัจจุบันงานวิศวกรรมโทรคมนาคม ค่อนข้างมีการเปลี่ยนแปลงทางเทคโนโลยีรวดเร็ว และมีวงจรชีวิตของสินค้า หรืออุปกรณ์โทรคมนาคม สั้นลง (Shortly Technology Life Cycle) และมีความซับซ้อนสูงขึ้น พร้อม ๆ ไปกับการมีประสิทธิภาพสูงขึ้นไปด้วย
วิศวกรโทรคมนาคมยังมีหน้าที่ในการกำกับดูแลบันทึกของสินทรัพย์ที่เป็นอุปกรณ์และสิ่งอำนวยความสะดวกอื่น ๆ งานของพวกเขามีผลกระทบโดยตรงต่อการกำหนดรหัสบัญชีที่เหมาะสมสำหรับภาษีและวัตถุประสงค์การบำรุงรักษา, งบประมาณและการกำกับดูแลโครงการ
สาขาย่อย

วิศวกรรมโทรคมนาคมครอบคลุมพื้นที่ความรับผิดชอบขนาดใหญ่มาก จึงแบ่งเป็นสาขาย่อย ได้แก่
สาขาย่อยด้านเทคนิค :
เทคโนโลยีเสาอากาศ
การประมวลผลข้อมูลอิเล็กทรอนิกส์
เทคโนโลยีการกรอง
เทคโนโลยีไร้สาย
การเข้ารหัสช่องทาง
การกล้ำสัญญาณ
ตัวขยายสัญญาณ
เทคโนโลยีวงจร
การประมวลผลสัญญาณ
การสื่อสารโทรคมนาคม
เทคโนโลยีการส่งผ่าน
เลเซอร์
เสียง
เทคโนโลยีสวิตชิ่ง
เครือข่ายคอมพิวเตอร์
การบริการ
การสื่อสารเคลื่อนที่
เทคโนโลยีความถี่สูง
เซ็นเซอร์
เทคโนโลยีเรดาร์
การหาสถานที่
สหสัมพันธ์
เทคโนโลยีขั้วไฟฟ้า
ทฤษฎีพื้นฐาน :
ทฤษฎีสัญญาณ
ทฤษฎีข้อมูล
ทฤษฎีการเข้ารหัส
ทฤษฎีระบบ
ทฤษฎีการจราจรข้อความ
การบีบอัดข้อมูล
ทฤษฎีวงจร
ช่วงความถี่

เทคโนโลยีการสื่อสารใช้ความถี่ที่แตกต่างกันตามลักษณะงานดังนี้
เทคโนโลยีความถี่ต่ำ (วิศวกรรมเสียง)
เทคโนโลยีความถี่สูง (เทคโนโลยีวิทยุและโทรทัศน์, โทรศัพท์, มือถือ, สื่อสารผ่านดาวเทียม)
เทคโนโลยีไมโครเวฟ (เรดาร์, เลเซอร์)
การประยุกต์ใช้

เครื่องที่ใหญ่ที่สุดที่มนุษย์สร้างขึ้นเป็นระบบวิศวกรรมโทรคมนาคม ได้แก่ เครือข่ายโทรศัพท์ทั่วโลก อีกระบบหนึ่งของวิศวกรรมโทรคมนาคมคือ อินเทอร์เน็ต ซึ่งเป็นเครือข่ายโทรศัพท์ที่ล้ำหน้า และเป็นความจริงไม่น้อยที่ว่า อินเทอร์เน็ตจะมาแทนที่งานของเครือข่ายโทรศัพท์ ทางด้านกายภาพ ระบบเหล่านี้จะทำงานประสานโดยมองไม่เห็นความแตกต่าง
อินเทอร์เน็ตเป็นตัวอย่างของการเปลี่ยนแปลงอย่างราบรื่นของเทคโนโลยีการสื่อสารสำหรับวิทยาการคอมพิวเตอร์ ในแง่หนึ่งก็คือ ระบบการสื่อสารมักจะเป็นองค์ประกอบที่สำคัญในระบบคอมพิวเตอร์และวิทยาการคอมพิวเตอร์ ทางด้านเทคนิคและการนำมาประยุกต์ใช้ ในอีกด้านหนึ่ง การสื่อสารที่ทันสมัยมักจะมีการใช้ระบบ​​ในทฤษฎีและวิธีการของวิทยาศาสตร์คอมพิวเตอร์และเป็นระบบคอมพิวเตอร์หลัก
ตัวอย่างกลุ่มวิชาที่จะต้องเรียนรู้ในระดับปริญญาตรี > หมวดวิชาศึกษาทั่วไป

วิชาสุขพลานามัย
วิชาคุณธรรม จริยธรรมในการดาเนินชีวิต
วิชาการเรียนรู้ตลอดชีวิต
วิชาการคิดอย่างมีระบบ
วิชาคุณค่าและความงาม
วิชาเทคโนโลยี นวัตกรรมและการจัดการ
วิชาภาษาและการสื่อสาร
ตัวอย่างกลุ่มวิชาที่จะต้องเรียนรู้ในระดับปริญญาตรี > หมวดวิชาเฉพาะ

วิชาวิทยาศาสตร์และคณิตศาสตร์
วิชาพื้นฐานทางวิศวกรรม: การเขียนแบบ, กลศาสตร์, เศรษฐศาสตร์วิศวกรรม, วัสดุ
วิชาบังคับทางวิศวกรรม:
วิชาพื้นฐานวิศวกรรมไฟฟ้าสื่อสารและอิเล็กทรอนิกส์: ทฤษฎีวงจรไฟฟ้า, การเขียนโปรแกรมคอมพิวเตอร์, ระบบไฟฟ้าและความปลอดภัย, ภาษาคอมพิวเตอร์และโปรแกรมประยุกต์
วิชาอิเล็กทรอนิกส์: การฝึกปฏิบัติด้านวิศวกรรมอิเล็กทรอนิกส์, อุปกรณ์และการออกแบบวงจรอิเล็กทรอนิกส์,
วิชาสื่อสารและโทรคมนาคม: หลักการระบบสื่อสาร, สนามและคลื่นแม่เหล็กไฟฟ้า, การสื่อสารอิเล็กทรอนิกส์,
วิชาดิจิทัลและไมโครโพรเซสเซอร์: การออกแบบวงจรและตรรกศาสตร์ดิจิทัล, ไมโครโพรเซสเซอร์, ปฏิบัติการวงจรดิจิทัลและไมโครโพรเซสเซอร์
วิชาระบบควบคุมและเครื่องมือวัด: เครื่องมือวัดไฟฟ้าและอิเล็กทรอนิกส์, ระบบควบคุมเชิงเส้น
วิชาสัมมนา วิชาฝึกงานสหกิจศึกษา และโครงงาน: การเตรียมความพร้อมสหกิจศึกษา
วิชาเลือกเฉพาะทาง: ปฏิบัติการอิเล็กทรอนิกส์ขั้นสูง, ปฏิบัติการไฟฟ้าสื่อสารและโทรคมนาคม
ตัวอย่างกลุ่มวิชาที่จะต้องเรียนรู้ในระดับปริญญาตรี > หมวดวิชาเลือกเสรี

วิชาปฏิบัติการ
วิชาเลือกเน้นสาขา: การแปลงพลังงานไฟฟ้า – เครื่องกล, ฟิสิกส์ของวัสดุและอุปกรณ์อิเล็กทรอนิกส์, ปฏิบัติการอิเล็กทรอนิกส์ขั้นสูง, สัญญาณสุ่มและกระบวนการสโทแคสติก, การออกแบบผลิตภัณฑ์อิเล็กทรอนิกส์, อิเล็กทรอนิกส์อุตสาหกรรม, อิเล็กทรอนิกส์กำลัง, วิศวกรรมเสียง, อิเล็กทรอนิกส์การบิน, การออกแบบวงจรความถี่วิทยุ, วิศวกรรมโทรคมนาคม, เครือข่ายสื่อสาร, การสื่อสารข้อมูล, การสื่อสารด้วยแสง, การสื่อสารเคลื่อนที่, ระบบซีดีเอ็มเอสาหรับการสื่อสารไร้สาย, หลักการระบบเรดาร์เบื้องต้น, การสื่อสารดาวเทียม, วิศวกรรมไมโครเวฟ, ทฤษฎีสายอากาศ, การออกแบบระบบโดยใช้ไมโครโพรเซสเซอร์เป็นฐาน, การออกแบบระบบดิจิทัลคอมพิวเตอร์, การวิเคราะห์ฟังก์ชันดิจิทัล, เทคโนโลยี วีแอลเอสไอ, การออกแบบและสร้างระบบดิจิทัล, กระบวนการควบคุมและเครื่องมือวัด, ระบบคอมพิวเตอร์ในอุตสาหกรรม, วิศวกรรมหุ่นยนต์, ระบบควบคุมชั้นสูง, ระบบควบคุมดิจิทัลเบื้องต้น, ระบบสื่อสารประยุกต์และสายส่งสัญญาณ, วิศวกรรมทางแสง, การแพร่ของคลื่นวิทยุ, การประมวลผลสัญญาณดิจิทัล, การประมวลผลสัญญาณภาพแบบดิจิทัลเบื้องต้น, ทฤษฎีสารสนเทศ, วิศวกรรมซอฟต์แวร์, ระบบสื่อประสม, หลักการถ่ายภาพทางการแพทย์เบื้องต้น, หลักการถ่ายภาพเรโซแนนซ์แม่เหล็กเบื้องต้น
หน้าที่ของวิศวกรอุปกรณ์โทรคมนาคม

วิศวกรอุปกรณ์โทรคมนาคมเป็นวิศวกรอิเล็กทรอนิกส์ที่ออกแบบอุปกรณ์เช่นเราเตอร์, สวิตช์, multiplexers, และอุปกรณ์คอมพิวเตอร์/อิเล็กทรอนิกส์อื่น ๆ ที่ออกแบบมาเป็นพิเศษเพื่อใช้ในโครงสร้างพื้นฐานของเครือข่ายการสื่อสารโทรคมนาคมโดยเฉพาะ
ดูเพิ่ม

โทรคมนาคม
วิศวกรรมคอมพิวเตอร์
วิศวกรรมอิเล็กทรอนิกส์
อัตโนมัติออกแบบทางอิเล็กทรอนิกส์
สื่ออิเล็กทรอนิกส์
เทคโนโลยีสารสนเทศ
เทคโนโลยีสารสนเทศและการสื่อสาร
อาชีพวิศวกร
วิทยุ
โทรศัพท์
โทรทัศน์
วิทยุแบบสองทาง
Main Distribution Frame หรือ MDF เป็น ส่วนหนึ่งของ Inside Plant (ISP)
การถ่ายภาพทางการแพทย์แสดงให้เห็นหลอดเลือดแดงใหญ่ช่องท้องโป่งพอง
อุปกรณ์อิเล็กทรอนิกส์การบินที่ใช้ในเครื่องบินขับไล่ F-105B
ตู้สลับสายขนาด 1200 คู่สาย เป็นส่วนหนึ่งของ OSP
เวฟไรเดอร์ (หนังสือการ์ตูน)

| เวฟไรเดอร์ |
| --- | --- |

ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: Armageddon 2001 ฉบับที่ 1 (พฤษภาคม 1991)
สร้างสรรค์โดย: Archie Goodwin (เขียน) Dan Jurgens (วาด)
ข้อมูลในเรื่อง
ชื่อจริง: Matthew Ryder
สังกัดทีม: Linear Men
ความสามารถ: Ability to time travel at anytime Can access a person's aura and predict their future Quantum energy blasts Lightspeed flight
เวฟไรเดอร์ (อังกฤษ: Waverider) เป็นตัวละครในหนังสือการ์ตูนชุดของสำนักพิมพ์ดีซีคอมิกส์ นักท่องกาลเวลาที่ถูกกลืนไปกับกระแสเวลา ปรากฏตัวครั้งแรกในหนังสือการ์ตูนเรื่อง Armageddon 2001 ฉบับที่ 1 (พฤษภาคม 1991) และสร้างสรรค์โดย Archie Goodwin และDan Jurgens
แหล่งข้อมูลอื่น

Waverider at Comic Vine
Waverider (First Matthew Ryder) at DC Wikia
Waverider (Second Matthew Ryder) at DC Wikia
วูแมนส์เวิลด์ (เพลง)

Error ซิงเกิลโดยแชร์
วูแมนเวิลด์ (อังกฤษ: Woman's World) เป็นซิงเกิลของนักร้องชาวอเมริกัน แชร์ จากอัลบั้มที่ 25 ของเธอ โคลเซอร์ทูเดอะทรูธ (2013) ประพันธ์คำร้องและผลิตโดย *แมตต์ มอร์ริส ,พอล ออร์เก็นฟอร์ด ,แอนโธนี "ทีซี" ครอว์ฟฟอร์ด และโยชูวา "เจ.ดี." วอล์คเกอร์ เพลงนี้วางจำหน่ายในวันที่ 18 มิถุนายน ค.ศ. 2013 โดยค่ายเพลงวอร์เนอร์บราเธอร์สเรคคอร์ดส ในฐานะซิงเกิลนำ เป็นสตูดิโออัลบั้มแรกนับตั้งแต่ปี ค.ศ. 2001 Living Proof
การส่งเสริมการขาย และการแสดง

เพลงนี้ยังเป็นเพลงเปิดตัวในคอนเสิร์ตทัวร์ของเธอ Dressed to Kill Tour ปี ค.ศ. 2014
มิวสิกวีดิโอ

มิวสิกวีดิโอนี้ กำกับโดย Ray Kay โดยเผยแพร่ครั้งแรกในวันที่ 20 สิงหาคม ในเว็บไซต์ข่าวอันดับที่ 1 ของโลกDaily Mail และวันต่อมาได้เผยแพร่ทางช่อง YouTube อย่างเป็นทางการของ Cher ลักษณะวิดีโอของเธอในชุดหลายในขณะที่สวมวิกผมเสริมและมีสีสัน หนึ่งในนั้นมีวิกที่ทำจากกระดาษาหนังสือพิมพ์
รายการเพลง

Digital release:
"Woman's World" – 3:41
I Hope You Find It/Woman's World CD single
I Hope You Find It – 3:46
Woman's World – 3:49
ดูเพิ่ม

รายชื่อซิงเกิลเพลงแดนซ์อันดับที่ 1 ในปี พ.ศ. 2556 (สหรัฐอเมริกา)
เวนเดล เมเรดิธ สแตนลีย์

| เวนเดล เมเรดิธ สแตนลีย์ |
| --- | --- |

เกิด: 16 สิงหาคม ค.ศ. 1904(1904-08-16) ริดจ์วิลล์ รัฐอินดีแอนา สหรัฐอเมริกา
เสียชีวิต: 15 มิถุนายน ค.ศ. 1971(1971-06-15) (66 ปี) ซาลามังกา สเปน
สัญชาติ: อเมริกัน
ศิษย์เก่า: วิทยาลัยเอิร์ลแฮม มหาวิทยาลัยอิลลินอย
รางวัล:   รางวัลโนเบลสาขาเคมี (ค.ศ. 1946)  รางวัลวิลลาร์ด กิบส์ (ค.ศ. 1947)  เหรียญแฟรงคลิน (ค.ศ. 1948)  เครื่องราชอิสริยาภรณ์อาทิตย์อุทัย (ค.ศ. 1966) 
อาชีพทางวิทยาศาสตร์
สาขา: ชีวเคมี, วิทยาไวรัส
สถาบันที่ทำงาน: สถาบันร็อกเกอะเฟลเลอร์เพื่อการวิจัยทางการแพทย์ มหาวิทยาลัยแคลิฟอร์เนีย เบิร์กลีย์
 
เวนเดล เมเรดิธ สแตนลีย์ (อังกฤษ: Wendell Meredith Stanley; 16 สิงหาคม ค.ศ. 1904 – 15 มิถุนายน ค.ศ. 1971) เป็นนักชีวเคมีและนักวิทยาไวรัสชาวอเมริกัน เกิดที่เมืองริดจ์วิลล์ เรียนจบปริญญาตรีสาขาเคมีจากวิทยาลัยเอิร์ลแฮม เรียนจบปริญญาโทและปริญญาเอกสาขาวิทยาศาสตร์ที่มหาวิทยาลัยอิลลินอย หลังจากนั้นสแตนลีย์เดินทางไปศึกษาดูงานกับไฮน์ริช ออตโต วีลันด์ที่เมืองมิวนิก ประเทศเยอรมนี แล้วกลับมาเป็นผู้ช่วยที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก สแตนลีย์ทำงานอยู่ที่นี่จนถึงปี ค.ศ. 1948 ภายหลังเขาดำรงตำแหน่งศาสตราจารย์ด้านชีวเคมีที่มหาวิทยาลัยแคลิฟอร์เนีย เบิร์กลีย์
สแตนลีย์มีผลงานการศึกษาด้านสเตอริโอเคมีและสารกลุ่มสเตอรอล และศึกษาไวรัสที่ก่อให้เกิดโรคใบด่างในยาสูบ สแตนลีย์สกัดสารนิวคลีโอโปรตีนจากไวรัสที่ก่อให้เกิดโรคดังกล่าว ในปี ค.ศ. 1946 สแตนลีย์ได้รับรางวัลโนเบลสาขาเคมีร่วมกับเจมส์ บี. ซัมเนอร์และจอห์น โฮเวิร์ด นอร์ทรอป
ด้านชีวิตส่วนตัว สแตนลีย์แต่งงานกับแมเรียน สเตเปิลส์ในปี ค.ศ. 1929 ทั้งคู่มีบุตรด้วยกัน 4 คน สแตนลีย์เกษียณตัวเองในปี ค.ศ. 1969 และเสียชีวิตที่เมืองซาลามังกาในปี ค.ศ. 1971
เวนเจินส์:ไนท์ออฟแชมเปี้ยนส์

เวนเจินส์: ไนท์ออฟแชมเปี้ยนส์ (อังกฤษ: Vengeance: Night of Champions) เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 24 มิถุนายน ค.ศ. 2007 ที่ Toyota Center ในเมือง ฮิวสตัน, รัฐเท็กซัส โดยศึกนี้จะให้มีการชิงเข็มขัดแชมป์ 9 คู่ ทั้งหมด 9 เส้น
ดูเพิ่ม

ดับเบิลยูดับเบิลยูอี เวนเจินส์
รายชื่อรายการเพย์-เพอร์-วิวของดับเบิลยูดับเบิลยูอี